1Anam ari sabalun Ari Rayo Pas-kah, Isa Almasih payi ka Beta-nia, ka tampaik tingga Lazarus, nan lah di-iduikkan baliak dek Isa Almasih da-ri antaro urang mati. 2Di sinan tu, Isa Almasih dijamu dek urang-urang tu, sa-rato Marta nan malayani. Lazarus, sara-to jo tamu-tamu, bi duduak makan sa-mo-samo jo Isa Almasih. 3Kamudian, tibolah Maryam mambawok minyak arun narwastu nan sangaik maha, kiro-kiro satangah liter banyaknyo. Mi-nyak arun tu, inyo tuwangkan ka ka-ki Isa Almasih, sudah tu, inyo seka jo abuaknyo. Kaciyek-annyo rumah tu, lah babaun arun mangkapundak dek minyak arun tu. 4Tapi, Yudas Iskari-ot, salah surang dari pangikuik Isa Al-masih — nan kamudian mangkiyanaik-i Baliau — bakato, 5”Baa mangko indak dijuwa sajo minyak arun tu, jo sa-ara-go tigo ratuih pitih perak, nan pitih-nyo buliah dibarikan kabake urang nan bansaik?” 6Yudas bakato bakcan-do itu, indak dek karano inyo mampa-ratikan urang nan bansaik doh, tapi, dek karano inyo pancilok. Inyo acok ma-ambiak pitih nan di puro basamo nan inyo pacik. 7Tapi, Isa Almasih bakato, ”Padiya-kan sajolah, apo nan inyo pabuwek tu! Inyo mampabuwek bakcando itu, un-tuak ka tando ari pangubuaran Ambo. 8Urang nan bansaik, ka tatauk ado di antaro angkau, tapi, nan Ambo ko indak.” 9Banyak urang Yahudi nan bi manda-nga kaba, baraso Isa Almasih sadang di Betania, mako, bi payilah inyo tu ka si-nan. Inyo tu bi payi ka sinan tu, indak dek karano Isa Almasih tu sajo doh, tapi, dek karano inyo tu nak bi maliyek pulo, Lazarus nan lah di-iduikkan baliak dek Isa Almasih dari antaro urang nan ma-ti. 10Itu sabauknyo, imam-imam kapa-lo nak ka mambunuah si Lazarus pulo, 11dek karano, inyo nan manyabaukkan banyak urang Yahudi, nan indak lai bi ma-acuahkan imam-imam kapalo, sara-to lah bi picayo kabake Isa Almasih. 12Bisuak arinyo, urang banyak nan lah bi tibo untuak marayokan Ari Ra-yo Paskah, bi mandanga kaba, bara-so Isa Almasih lah sadang dalam paja-lanan manuju ka Yerusalem. 13Mako, urang-urang tu bi maambiak-i daun-daun palam, sudah tu, bi payi manyam-buik Isa Almasih sambia basorak-so-rak, ”Pujilah Allah! Dibarakaik-ilah Baliau nan datang ateh namo Tuhan. Dibarakaik-ilah Rajo Israel!” 14Isa Almasih manamukan sikua ka-ladai bujang, sudah tu, Baliau racak-lah kaladai tu. Mako, basuwoanlah apo nan lah tatulih di Alkitauk: 15”Jan takuik, oih puti Sion! Liyeklah, Rajo angkau datang, maracak sikua kaladai bujang!” 16Pado wakatu itu, pangikuik-pa-ngikuik Isa Almasih alun bi manga-rati lai jo kasadonyo tu. Tapi, sasudah Isa Almasih dimuliekan jo kamatian-Nyo, barulah bi takana dek inyo tu, baraso, apo nan dipabuwek dek urang nan banyak taradok Baliau tu, lah ta-tulih sabalunnyo di Alkitauk tantang diri Baliau. 17Urang-urang nan bi maliyek, di kutiko Isa Almasih ma-imbau Lazarus kaluwa dari kubua, sarato ma-iduikkan inyo baliak sasudah mati, taruih juwo bi mancuritokan kajadian tu. 18Itu sa-bauknyo urang nan banyak tu bi pa-yi manamui Isa Almasih, dek karano, inyo tu lah bi mandanga kaba, baraso Baliau-lah nan mampabuwek mukjizat tu. 19Mako, urang-urang Farisi bi ba-kato sasamo inyo, ”Indak ado lai nan ka dapek kito pabuwek! Caliak sandi-rilah, kaciyek-annyo dunia lah bi pa-yi manuruikkan Inyo!” 20Di antaro urang-urang nan bi pa-yi ka Yerusalem, untuak ba-ibadaik di ari rayo tu, ado pulo babarapo urang Yunani. 21Inyo tu bi datang kabake Filipus, sarato bi bakato, ”Oi sanak, kok dapek, kami niyo nak batamu jo Isa Almasih.” (Filipus barasa dari Bet-saida di Galilea.) 22Mako, Filipus payi kabake Andreas, untuak ma-agiah tawu pintak urang-urang Yunani tu, nan kamudian, inyo tu baduwo nan manyampaikannyo kabake Isa Almasih. 23Isa Almasih bakato ka-bake inyo tu, ”Lah tibo masonyo Anak Manusia dimuliekan. 24Sungguah, nan bana lah kato-kato Ambo ko: Jikok sa-incek bijo gandun indak ditanamkan masuak tanah, sarato indak mati, mako, inyo ka tatauk sa-incek sajo salamonyo. Tapi, jikok bijo gandun tu mati, mako inyo ka ma-asiekan buwah gandun nan labiah banyak. 25Urang nan mancin-toi nyawonyo, inyo ka ka-ilangan nya-wonyo. Tapi, urang nan indak mancin-toi nyawonyo di dunia ko, ba-arati inyo ka mamaliaro nyawonyo, untuak iduik sajati nan kaka. 26Urang nan niyo ma-layani Ambo, inyo musti manuruikkan Ambo. Supayo palayan Ambo bisa sa-mo-samo jo Ambo, dima Ambo bara-do. Urang nan malayani Ambo, ka di-aragowi dek Bapak Ambo.” 27”Ati Ambo cameh, apo nan musti Ambo katokan kiniko? Apokoh mus-ti Ambo bakato bakcando iko, ’Oih Bapak, lapehkanlah Ambo dari maso nan iko'? Tapi, dek karano untuak ka mamikua sansaro ikolah, mangkonyo Ambo datang. 28Oih Bapak muliekan-lah namo Angkau!” Mako, tadangalah suwaro dari langik nan mangatokan, ”Aden lah mamuliekan-Nyo, sarato Aden ka mamuliekan-Nyo pulo.” 29Urang banyak nan bi tagak di si-nan tu, bi mandanga pulo suwaro tu. Inyo tu bi bakato, ”Itu suwaro guruah!” Tapi, ado pulo nan bi bakato, ”Indak! Malekaik tu nan mangecek kabake Baliau!” 30Mako, Isa Almasih bakato kabake urang-urang tu, ”Suwaro nan tadanga tu, indak untuak kaparaluan Ambo tu doh, tapi, untuak kaparaluan angkau. 31Kiniko lah masonyo dunia di-adieli, kiniko pulolah masonyo panguwaso du-nia dibaekan kaluwa. 32Tapi, nan Ambo ko, jikok Ambo lah ditenggikan dari bu-mi, mako, Ambo ka mambawok kasa-donyo urang kabake Ambo.” 33Baliau bakato bakcando itu, untuak ma-agiah tawu, baa caronyo Baliau ka mati. 34Urang nan banyak tu bi bakato ka-bake Isa Almasih, ”Manuruik Kitauk Taurat nan ado di kami, nan Rajo Pa-nyalamaik tu, ka iduik salamo-lamo-nyo. Baa tu mangko Angkau manga-tokan, baraso Anak Manusia tu musti ditenggikan dari bumi? Siya tu nan Anak Manusia tu?” 35Isa Almasih manjawauk, ”Hanyo sakutiko sajo, tarang tu ado di antaro angkau. Dek karano itu, malangkah-lah samantaro tarang tu layi ado, su-payo angkau jan dirawok dek nan ka-lam. Urang nan bajalan di nan kalam, indak tantu doh kama inyo ka payi. 36Picayolah kabake tarang tu, salamo tarang tu layi ado samo-samo jo ang-kau, supayo angkau bi manjadi anak-anak tarang.” Sasudah Isa Almasih bakato bakcan-do itu, mako Baliau payi ma-inda da-ri tampaik tu, sarato indak namuah lai mampanampakkan diri kabake urang-urang tu. 37Biyapun lah ba-nyak mukjizat, nan dipabuwek dek Isa Almasih di adok-an inyo tu, tapi, inyo tu indak juwo doh bi picayo kabake Baliau. 38Mako, basuwoanlah apo nan lah dikatokan dek Nabi Yesaya, ”Tuhan, siyakoh nan layi ka picayo kabake barito nan kami bawok? Kabake siapokoh kuwaso Tuhan dipanampakkan?” 39Itu sabauknyo urang-urang tu in-dak bi picayo, dek karano Nabi Yesa-ya lah mangatokan pulo, ”Allah lah bakato, 40’Aden ka mambutokan mato urang-urang tu, sarato ka mambuwek inyo tu bi mangarehkan ati. Supayo mato inyo tu jan bi maliyek, nan pikieran inyo tu jan bi mangarati. Supayo inyo tu jan bi babaliak kabake-Den, sainggo Waden mancegakkan inyo tu.’ ” 41Yesaya bakato bakcando itu, dek karano inyo lah maliyek kabasaran Isa Almasih, sarato lah bakato-kato tantang diri Baliau. 42Biyapun baitu, sambuah juwo urang nan bi picayo, malahan ado di antaro pamimpin urang Yahudi, nan picayo pulo kabake Isa Almasih. Ta-pi, inyo tu indak barani bataruih ta-rang, dek karano inyo tu bi takuik, mungkin sajo urang Farisi indak lai mampabuliahkan inyo tu masuak ka rumah ibadaik. 43Inyo tu labiah suko manarimo pujian dari manusia, dari-pado kamuliyaan nan dari Allah. 44Sudah tu, Isa Almasih bakato, ”Urang nan layi picayo kabake Ambo, nan sabananyo, indak kabake Ambo doh inyo picayo, tapi, kabake Baliau nan ma-utuih Ambo. 45Satiyok urang nan lah maliyek Ambo, ba-arati lah maliyek Baliau nan ma-utuih Ambo. 46Ambo turun ka dunia ko untuak ka manarangi, supayo kasadonyo urang nan picayo kabake Ambo, indak lai bajalan di nan kalam. 47Urang nan lah mandanga kato-kato Ambo, tapi, indak doh mangarajokannyo indak Ambo doh nan ka ma-ukun inyo. Dek karano, Ambo datang indak untuak ka ma-adieli dunia ko doh, tapi, untuak ka manyalamaikkannyo. 48Urang nan indak manarimo Ambo, sarato indak ma-iyokan kato-kato Ambo, lah ado nan ka ma-adieli-inyo. Kato-kato nan lah Ambo sampaikan, itulah nan ka ma-adieli-inyo isuak di Ari Kiyamaik. 49Dek karano, Ambo mangecek in-dak sasuko ati Ambo sajo doh. Bapak nan ma-utuih Ambo, Baliau-lah nan mamarentahkan kabake Ambo, apo nan musti Ambo katokan, sarato nan musti Ambo sampaikan. 50Nan Ambo tawu, baraso parentah Baliau tu, mam-bawok urang kabake iduik sajati nan kaka. Mako, Ambo manyampaikan bakcando nan lah di-ajakan dek Ba-pak kabake Ambo.” YAHYA
Copyright
Learn More
min_Latn zho_Hant eng_Latn